## Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje plinomjera i korektora te načinu njihova rada

### NN 137/2003 (29.8.2003.), Pravilnik o uvjetima kojima moraju udovoljiti potvrđeni mjeriteljski laboratoriji za servisiranje i pripremanje za ovjeravanje plinomjera i korektora te načinu njihova rada

# DRŽAVNI ZAVOD ZA NORMIZACIJU I MJERITELJSTVO

2019

Na
temelju članka 14. Zakona o mjeriteljskoj djelatnosti (»Narodne novine«, br.
11/94) ravnatelj Državnog zavoda za normizaciju i mjeriteljstvo donosi

## PRAVILNIK

### O UVJETIMA KOJIMA MORAJU UDOVOLJITI POTVRĐENI MJERITELJSKI LABORATORIJI ZA SERVISIRANJE I PRIPREMANJE ZA OVJERAVANJE PLINOMJERA I KOREKTORA TE NAČINU NJIHOVA RADA

I. OPĆE ODREDBE

Članak
1.

Ovim se
pravilnikom propisuju uvjeti kojima moraju udovoljiti potvrđeni mjeriteljski
laboratoriji (u daljnjem tekstu: laboratoriji) za servisiranje i pripremanje za
ovjeravanje plinomjera i korektora te način njihova rada.

Članak 2.

Laboratorij može biti pravna ili fizička osoba ili u
sastavu pravne osobe, koja se bavi servisiranjem mjerila i pripremanjem mjerila
za ovjeravanje.

Laboratorij servisira i priprema plinomjere i
korektore za ovjeravanje, a ovlaštene osobe Državnog zavoda za normizaciju i
mjeriteljstvo (u daljnjem tekstu: Zavod) ovjeravaju plinomjere i korektore.

Članak 3.

Priprema plinomjera i korektora za ovjeravanje u
smislu ovog pravilnika podrazumijeva:

– pripremu plinomjera i korektora za postavljanje na
uređaj za ispitivanje plinomjera i korektora,

– pripremu uređaja za ispitivanje plinomjera i
korektora, ispitivanje plinomjera i korektora,

– provjeru mjeriteljskih značajka plinomjera i
korektora

– pisanje izvješća o ispitivanju plinomjera i
korektora.

II.
UVJETI KOJIMA MORAJU UDOVOLJITI LABORATORIJI

Članak 4.

Laboratorij mora udovoljiti uvjetima koji se odnose
na:

1) radnika

2) prostoriju laboratorija

3) opremu za ispitivanje mjeriteljskih značajki
plinomjera odnosno korektora

4) propisanu dokumentaciju.

II.I.
Radnici

Članak
5.

Laboratorij
mora imati radnika koji obavlja poslove servisiranja i pripremanja plinomjera
odnosno korektora za ovjeravanje i koji je stalno zaposlen u laboratoriju.

Članak
6.

Radnik
iz članka 5. stavka 1. ovog pravilnika mora imati VSS tehničkog ili prirodoslovno-matematičkog
smjera i najmanje 1 godinu radnog iskustva na poslovima ispitivanja
mjeriteljskih značajki, proizvodnje ili servisiranja plinomjera odnosno
korektora, ili VŠS tehničkog smjera i najmanje 2 godine radnog iskustva na
poslovima ispitivanja mjeriteljskih značajki, proizvodnje ili servisiranja
plinomjera odnosno korektora, ili SSS-tehničke struke i najmanje 4 godine
radnog iskustva na poslovima ispitivanja mjeriteljskih značajki, proizvodnje
ili servisiranja plinomjera odnosno korektora.

Radnik iz stavka 1. ovog članka mora poznavati
propise kojima su utvrđeni postupci i metode ispitivanja mjeriteljskih značajki
plinomjera odnosno korektora te biti stručno osposobljen za servisiranje
mjerila i pripremanje mjerila za ovjeravanje.

II.II.
Prostorija laboratorija

Članak
7.

Laboratorij
mora imati radnu prostoriju za ispitivanje plinomjera odnosno korektora koja
mora zadovoljavati ove uvjete:

1) mora
biti čista, suha i dovoljno prostrana za neometano ovjeravanje plinomjera i
korektora te izgrađena u skladu s propisanim tehničkim normativima

2) mora
biti dovoljno prostrana za smještaj potrebne opreme

3) mora
biti zaštićena od izravna sunčeva utjecaja

4) mora
imati najmanje jedan stol i jednu stolicu za radnika Zavoda

5) mora
imati police za smještaj plinomjera odnosno korektora koji se ispituju

6) mora
imati police za smještaj plinomjera odnosno korektora koji su ovjereni

7) mora
imati dnevnu i propisanu električnu rasvjetu.

Članak
8.

U radnu
se prostoriju ulazi kroz pretprostor ili kroz dvostruka vrata.

Članak
9.

Radna
prostorija treba mati uređaje za izvlačenje zagađenog zraka odnosno za
indirektni dovod svježeg zraka.

Članak
10.

Temperatura
zraka u radnoj prostoriji za ispitivanje plinomjera mora se mjeriti s najmanje
tri termometra, čiji najmanji podjeljak ne smije biti veći od 0,1 °C.
Termometri se postavljaju na tri zida prostorije na udaljenosti od 15 do 20 cm
od zidova i visini 150 do 170 cm iznad poda.

Razlike
u temperaturi zraka između pojedinih mjesta u radnoj prostoriji ne smiju biti
veće od 1 °C.

Temperatura
u radnoj prostoriji ne smije biti veća od 25 °C ni manja od 15 °C.

Temperatura
u radnoj prostoriji ne smije u toku rada oscilirati za više od 2 °C.

Članak
11.

Izvori
topline u prostoriji za ispitivanje plinomjera odnosno korektora moraju biti
najmanje 1,0 m udaljeni od opreme za ispitivanje plinomjera odnosno korektora,
tj. od mjesta gdje se obav­lja ispitivanje plinomjera odnosno korektora i
moraju omogućiti ujednačeno zagrijavanje prostorije za ispitivanje plinomjera
odnosno korektora.

Članak
12.

U
radnoj se prostoriji mora nalaziti jedan barometar za mjerenje atmosferskog
tlaka na kojem vrijednost podjeljka ne smije biti veća d 100 Pa.

II.III.
Oprema

Članak 13.

Laboratorij za ispitivanje plinomjera mora imati
barem jedan od navedenih uređaja:

1) uređaji sa zvonom za ispitivanje plinomjera

2) uređaji s kontrolnim (etalonskim) plinomjerom za
ispitivanje plinomjera

3) uređaj za ispitivanje plinomjera s kritičnim sapnicama

4) uređaj za ispitivanje plinomjera s temperaturnom
kompenzacijom.

 Članak 14.

Laboratorij za ispitivanje korektora mora imati uređaj
za ispitivanje korektora koji mora imati:

1)
napravu za stvaranje i mjerenje tlaka

2) termostatski uređaj s instrumentima za mjerenje
temperature

3) napravu kojom se simulira protok plina.

Članak 15.

Uređaj sa zvonom za ispitivanje plinomjera mora se
pričvrstiti za podlogu tako da se ne može pomicati niti se može mijenjati
njegov položaj.

Članak 16.

Ventilator uređaja za ispitivanje plinomjera s
usporednim pli­nomjerom ili vakuum pumpa uređaja za ispitivanje plinomjera s
kritičnim sapnicama pričvršćuje se za podlogu, po mogućnosti izvan radne
prostorije u kojoj se obavlja pregled da bi se izbjegla buka.

Članak 17.

Zrak za ispitivanje plinomjera na uređaju sa zvonom
uvodi se u zvono iz radne prostorije, a nakon prolaska kroz plinomjere ispušta
se u prostoriju.

Na kraju ispitne linije može postojati priključak za
ispuštanje zraka izvan radne prostorije koji se može upotrebljavati kad se
pregledaju plinomjeri koji su bili u uporabi.

Ventilator uređaja s etalon-plinomjerom postavlja se
tako da usisava zrak kroz ispitnu liniju.

Vakuum pumpa uređaja s kritičnim sapnicama postavlja
se tako da usisava zrak kroz ispitnu liniju.

Na ventilatoru – ako ventilator izbacuje zrak, može
postojati priključak za ispuštanje zraka izvan radne prostorije koji se može
upotrebljavati kad se pregledavaju plinomjeri koji su bili u uporabi.

Članak 18.

Oprema za ispitivanje plinomjera odnosno korektora
mora imati mjernu nesigurnost najmanje pet puta manju od najveće dopuštene
pogreške za ispitivani plinomjer odnosno korektor, mora imati valjanu ovjernicu
o zadovoljavanju mjeriteljskih zahtjeva ili potvrdu o sukladnosti s propisanim
zahtjevima ili valjanu umjernicu.

Članak 19.

Laboratorij mora biti opremljen elektroničkim računalom
za pisanje izvješća o ispitivanju plinomjera s mogućnošću spajanja na Internet
i povezivanja na bazu podataka Zavoda.

II.IV.
Dokumentacija

Članak
20.

Laboratorij
mora:

1) primjenjivati
propise iz područja ovjeravanja plinomjera i/ili korektora

2)
pridržavati se uputa proizvođača o uporabi opreme za ispitivanje

3)
imati tipna odobrenja za plinomjere i korektore koji se ovjeravaju u
laboratoriju

4)
imati popis opreme za ispitivanje s tehničkim podacima i datumima ovjeravanja i
ovjernicama za svako mjerilo koje je sastavni dio te opreme.

Članak
21.

Izvješće
o ispitivanju plinomjera odnosno korektora mora biti propisanog sadržaja.

Laboratorij
mora izvješća o ispitivanju plinomjera odnosno korektora čuvati na elektroničkome
mediju ili u tiskanome obliku najmanje godinu dana po isteku roka valjanosti
ovjere.

III.
OBVEZE LABORATORIJA

Članak
22.

Laboratorij
tijekom svojega rada mora:

1)
zadovoljavati uvjete propisane ovim pravilnikom

2)
pripremiti za ovjeravanje plinomjere koji imaju valjano tipno odobrenje,
sukladno odobrenu postupku ispitivanja plinomjera

3)
obavijestiti Zavod o svakoj promjeni koja bi mogla utjecati na osposobljenost
laboratorija da zadovolji uvjete propisane ovim pravilnikom

4)
upotrebljavati samo opremu za ispitivanje plinomjera s valjanim ovjernim žigom,
odnosno valjanom potvrdom o sukladnosti ili valjanom umjernicom

5)
omogućavati radnicima laboratorija sudjelovanje u svim oblicima stručnog usavršavanja
koje organizira Zavod

6)
omogućavati radniku laboratorija sudjelovanje u radu tijela Zavoda

7)
sudjelovati u međulaboratorijskim usporedbama na zah­tjev Zavoda

8)
pridržavati se visine i načina plaćanja troškova ovjeravanja plinomjera koje je
propisao ravnatelj Zavoda.

IV.
PRIJELAZNE I ZAVRŠNE ODREDBE

Članak
23.

Laboratorij
koji zadovoljava uvjete propisane ovim pravilnikom izdaje se rješenje o ovlaštenju
za potvrđeni mjeriteljski laboratorij koje vrijedi 3 (tri) godine.

Članak
24.

Ovaj
pravilnik stupa na snagu osmog dana od dana objave u »Narodnim novinama«.

Klasa:
011-02/03-07/9
Urbroj: 558-03/3-01-1
Zagreb, 18. kolovoza 2003.

Ravnatelj
Državnog zavoda za normizaciju i
mjeriteljstvo
**dr****.
sc****. Jakša Topić,** **dipl. ing.,** v. r.

Pravilnik, NN 137/2003-2019